**020 06 URED PREDSJEDNIKA VLADE REPUBLIKE HRVATSKE**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured predsjednika Vlade Republike Hrvatske ostvaruje prihode:

* u okviru skupine prihoda 67 Prihodi iz proračuna te izvora financiranja 11 Opći prihodi i primici. U prvom polugodištu 2023. godine prihodi iz proračuna su ostvareni u iznosu 804.189,31 eura.
* u okviru skupine prihoda 63 Pomoći iz inozemstva (darovnice) i od subjekata unutar općeg proračuna te izvora financiranja 51 Pomoći EU. U prvom polugodištu 2023. godine navedeni prihodi su ostvareni u iznosu 2.189,70 eura. Sredstva se odnose na refundaciju putnog troška delegata Ureda koja je prisustvovala sastanku EV i VEU.

**RASHODI I IZDACI**

Planirani rashodi odnose se na poslove koordinacije u vezi s provedbom Programa Vlade Republike Hrvatske te ostalim strateškim dokumentima koji se donose u okviru Europskog semestra.

Ukupni rashodi u prvom polugodištu 2023. godine izvršeni su u iznosu 806.379,01 eura, što je 43,52% ukupno planiranih financijskih sredstava za 2023. godinu. U odnosu na isto razdoblje prethodne godine ukupni rashodi su veći za 21,20%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu 804.812,09 eura, što je 43,77% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja su veći za 21,21%.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 636.765,96 eura što je 44,84% planiranih financijskih sredstava za zaposlene. U odnosu na isto razdoblje prethodne godine rashodi za zaposlene povećani su za 22,23%. Spomenuto povećanje posljedica je povećanja osnovice sukladno Dodatku I. Kolektivnog ugovora za državne službenike i namještenike, prekovremenog rada uslijed povećanja obujma aktivnosti Ureda koji se nije mogao obaviti unutar redovnog radnog vremena te povećanja iznosa regresa sukladno Odluci Vlade Republike Hrvatske o visini regresa za korištenje godišnjih odmora državnih službenika i namještenika i službenika i namještenika u javnim službama za 2023. godinu.

***Materijalni rashodi***

Materijalni rashodi u prvom polugodištu 2023. godine izvršeni su u iznosu od 168.043,57 eura što je 40,53% planiranih financijskih sredstava za 2023. godinu u okviru materijalnih rashoda. U odnosu na isto razdoblje prethodne godine materijalni rashodi su povećani za 17,53%.

U prvom polugodištu 2023. godine sredstva su u okviru materijalnih rashoda utrošena za: povećane troškove za službena putovanja u zemlji i inozemstvu, redovno podmirivanje naknada za prijevoz na posao i s posla, povećanu nabavu uredskih potrepština, fotokopirnog papira i tonera te pretplatu na IUS info portal, redovne telekomunikacijske usluge, povećane troškove za najam press opreme, povećanje mjesečne usluge cro-barometar i cro-demoskop, usluge tiskanja posjetnica, reprezentaciju, naknade zbog nezapošljavanja invalida i vijence.

***Financijski rashodi***

Financijski rashodi u prvom polugodištu 2023. godine izvršeni su u iznosu od 2,56 eura.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2023. godine izvršeni su u iznosu 1.566,92 eura što je 11,14% planiranih financijskih sredstava za 2023. godinu u okviru navedenih rashoda.

Sredstva su utrošena za nabavu uredskog stolca i mobilnih uređaja u okviru aktivnosti Administracija i upravljanje.